गैंगस्टर-टेरर फंडिंग केस में कार्रवाई, पाकिस्तान कनेक्शन मिला; कई हथियार बरामद
National Investigation Agency (NIA) Raid Update; Raids 72 Places Across 8 Indian States in Terror Funding Case नेशनल इन्वेस्टिगेशन एजेंसी यानी NIA ने मंगलवार सुबह आठ राज्यों में 70 जगह छापेमारी की है। गैंगस्टर लॉरेंस और उसके करीबियों के ठिकानों पर यह रेड
नेशनल इन्वेस्टिगेशन एजेंसी यानी NIA ने मंगलवार सुबह आठ राज्यों में 72 जगह छापेमारी की है। गैंगस्टर लॉरेंस और उसके करीबियों के ठिकानों पर यह रेड हुई हैं। NIA राजस्थान, पंजाब, हरियाणा, दिल्ली, चंडीगढ़, मध्य प्रदेश, गुजरात और उत्तर प्रदेश में एक साथ कार्रवाई कर रही है।
सूत्रों के मुताबिक, NIA को बिश्नोई और बवाना गैंग को पाकिस्तान से फंडिग की जा रही है, जिसका इस्तेमाल देश विरोधी गतिविधियों को अंजाम देने के लिए किया जाता है। सिद्धू मूसेवाला मर्डर केस में जेल में बंद लॉरेंस और नीरज बवाना ने भी हथियार सप्लायर गिरोह और टेरर फंडिंग की बात कबूली थी। NIA को रेड के दौरान कई जगह हथियार भी मिले हैं।
NIA सितंबर 2022 से अब तक पंजाब और हरियाणा में एक्टिव गैंगस्टर्स लॉरेंस, नीरज बवाना, बंबीहा सहित उत्तर भारत में फैले इनके सिंडिकेट से जुड़े लोगों पर एक्शन ले चुकी है। राज्यों में NIA की रेड से जुड़े सभी अपडेट्स यहां पढ़िए...
राजस्थान: विदेशी हथियारों की तस्करी का इनपुट, चार जिलों में रेड
राजस्थान में लॉरेंस और नीरज बवाना से जुड़े नेटवर्क को लेकर NIA का ऑपरेशन जारी है। बताया जा रहा है कि NIA को इनके पास तस्करी के विदेशी हथियार मिलने का इनपुट है। NIA जोधपुर, सीकर, चूरू, झुंझुनूं सहित बीकानेर- श्रीगंगानगर सहित बॉर्डर के कुछ इलाकों में कार्रवाई कर रही है। पूरी खबर पढ़ें ...
पंजाब: लॉरेंस, लखबीर और गोल्डी बरार के गुर्गों पर एक्शन
NIA ने कनाडा में बैठकर पंजाब में आतंक फैला रहे लखबीर लंडा के अलावा गैंगस्टर लॉरेंस और गोल्डी बराड़ के करीबियों के ठिकानों पर दबिश दी है। कुछ दिन पहले ही लखबीर लंडा को NIA ने आतंकी घोषित किया है और लगातार उसके करीबियों पर नजर रखी जा रही थी। उन्हीं के ठिकानों पर NIA ने रेड की है। पूरी खबर पढ़ें ...
हरियाणा: शराब कारोबारियों समेत गैंगस्टर चीकू के घर दबिश
इधर, हरियाणा के नारनौल में एनआईए ने अलसुबह गैंगस्टर सुरेंदर उर्फ चीकू के ठिकानों पर रेड की। एनआईए ने गैंगस्टर सुरेंद्र उर्फ चीकू के गांव मोहनपुर स्थित निवास के अलावा नारनौल की सेक्टर 1 में रह रहे उसके रिश्तेदार के यहां भी रेड की। इस दौरान स्थानीय पुलिस और CIA की टीम भी साथ थी। इससे पहले NIA गैंगस्टर सुरेंद्र उर्फ चीकू के मोहनपुर वाले घर पर रेड कर चुकी है।
सूत्रों के मुताबिक, UAPA में अरेस्ट गैंगस्टर्स ने पूछताछ में जांच एजेंसी को बताया है कि बिश्नोई और बवाना गैंग को पाकिस्तान से फंडिग की जा रही है, जिसका इस्तेमाल देश विरोधी गतिविधियों को अंजाम देने के लिए किया जा रहा है। पूरी खबर पढ़ें...
UP: पंजाब की जेल में बंद मर्डर के दोषी घर पहुंची टीम
यूपी के पीलीभीत और प्रतापगढ़ में NIA ने रेड की है। पीलीभीत में जांच एजेंसी पंजाब की जेल में बंद एक युवक के घर पहुंची थी। इस दौरान लोकल पुलिस भी मौजूद थी। वहीं, प्रतापगढ़ में लॉरेंस बिश्नोई गैंग के मेंबर की मौजूदगी के संदेह में NIA युवक के घर पर पहुंची थी। पूरी खबर पढ़ें...
MP: मूसेवाला के मर्डरर की मदद करने वाले के घर पर छापेमारी
मध्य प्रदेश पहुंची NIA टीम ने उज्जैन के नागदा में योगेश भाटी और राजपाल चंद्रावत के यहां दबिश दी। मोहाली (पंजाब) में इंटेलिजेंस के ऑफिस पर रॉकेट लॉन्चर दागने के मामले में मुख्य आरोपी दीपक रमदा के साथ योगेश और राजपाल भी शामिल थे। दीपक को पहले भी नेपाल बॉर्डर से गिरफ्तार किया जा चुका है। उसने ही पूछताछ में दोनों के नाम बताए थे।
NIA ने योगेश और राजपाल को अरेस्ट कर लिया है। दोनों आरोपी कुछ दिन पहले ही तिहाड़ जेल से जमानत पर बाहर आए हैं। टीम इन पर तीन-चार दिन से नजर रखे हुए थी। योगेश भाटी के घर NIA इससे पहले भी सर्च कर चुकी है। पंजाबी सिंगर सिद्धू मूसेवाला की हत्या के बाद आरोपियों ने उसी के घर फरारी काटी थी। पूरी खबर पढ़ें...
गुजरात: बिश्नोई के करीबी कुलविंदर के ठिकानों पर छापेमारी 
गुजरात के गांधीधाम में NIA ने गैंगस्टर लॉरेंस बिश्नोई के करीबी सहयोगी कुलविंदर के परिसरों पर छापेमारी की। कुलविंदर कई साल से बिश्नोई का सहयोगी है। उसके खिलाफ बिश्नोई गैंग के लोगों की मदद करने के आरोप में कई केस दर्ज हैं। NIA के सूत्रों ने खुलासा किया कि कुलविंदर इंटरनेशनल ड्रग सिंडिकेट से भी जुड़ा है।
देश में NIA की रेड से जुड़ी भास्कर की ये खबरें भी पढ़िए...
1. राजस्थान में PFI के ठिकानों पर NIA के छापे
टेरर फंडिंग मामले में राष्ट्रीय जांच एजेंसी (NIA) ने पॉपुलर फ्रंट ऑफ इंडिया (PFI) के ठिकानों पर छापेमारी की है। NIA ने शनिवार सुबह राजस्थान में 7 जगहों पर फ्रंट के सदस्यों के घरों पर रेड की और कई मेंबर्स को पकड़ा है। जयपुर, बूंदी, सवाईमाधोपुर और कोटा में कार्रवाई चल रही है। कोटा में तीन जबकि जयपुर, सवाईमाधोपुर, बूंदी व भीलवाड़ा में एक-एक PFI सदस्य के यहां छापे मारे गए। पूरी खबर पढ़ें...
2. राजस्थान में PFI के दफ्तर से मिले संदिग्ध दस्तावेज
पॉपुलर फ्रंट ऑफ इंडिया(PFI) और इससे जुड़े लोगों, संस्थानों पर NIA​ पूरे देश में एक साथ सर्च ऑपरेशन चला रही है। राजस्थान, बिहार, यूपी सहित कई राज्यों के करीब 100 से अधिक ठिकानों पर यह रेड जारी है। इस सिलसिले में PFI के राजस्थान हेड आसिफ को केरल से गिरफ्तार कर लिया गया है। पूरी खबर पढ़ें
3. कोयंबटूर ब्लास्ट केस में 3 राज्यों में NIA की छापेमारी
कोयंबटूर कार सिलेंडर ब्लास्ट मामले में राष्ट्रीय जांच एजेंसी (NIA) ने 3 राज्यों में छापेमारी की। जांच एजेंसी ने यह छापेमारी तमिलनाडु, केरल और कर्नाटक के 60 से अधिक ठिकानों पर संदिग्ध ISIS समर्थकों के संबंध में की है। अकेले कर्नाटक में 45 ठिकानों पर छापेमारी कि गई है। बताया जा रहा कि NIA को IS से संबंध रखने वाले कुछ लोगों की जानकारी मिली थी। पूरी खबर पढ़ें ...